Štefánikov most (Praha)

Štefánikov most () je cestný a električkový most ponad Vltavu v Prahe. Je v poradí desiatym pražským mostom cez Vltavu a zároveň piatym električkovým. Spája ulicu Revoluční, ktorá na pravom brehu Vltavy tvorí hranicu medzi Starým a Novým Mestom, s Letenským tunelom, nábrežím Eduarda Beneša a nábrežím Kapitána Jaroša na ľavom brehu. Podľa: 

 Stavebný vývoj 
Pôvodný most cisára Františka Jozefa I. tu bol postavený v rokoch 18651868, rekonštruovaný v roku 1898 a demontovaný v rokoch 19461947.

Súčasný most bol postavený v rokoch 1949 až 1951. Má železobetónovú konštrukciu o troch poliach. Niveleta mosta stúpa od Revolučnej triedy smerom k ľavému letenskému brehu, oblúková časť mosta má preto v rovnakom smere rastúce rozpätia, postupne 58,8; 64,4 a 65,1 m, aby z estetických dôvodov zostalo pomerné vzopätie oblúkov približne rovnaké. Dlhý je 182 m, s nájazdovými rampami potom 263 m. Projektantmi stavby boli Vlastislav Hofman a Otakar Širc. Pri stavbe oblúkov boli v Československu prvýkrát použité skruže z oceľových trubiek.

V roku 1953 bol sprevádzkovaný na ľavom vltavskom brehu nadväzujúci Letenský tunel.

Na novomestskom brehu neďaleko mosta bola v rokoch 19691999 umiestnená socha Jána Švermu, most niesol po dlhé roky aj jeho meno: Švermov most.

V roku 2007 bola zahájená jeho celková rekonštrukcia. Bola vymenená kompletne vozovka; dlažbu nahradil asfalt, a to ako na chodníkoch, tak aj na vozovke. Vymenený bol tiež aj stredný električkový pás. Pri rekonštrukcii však nebola realizovaná cyklotrasa ani v jednom smere.

V roku 2025 bolo vybudované na pravom brehu Vltavy nové schodisko z mosta na náplavku Dvořákovho nábrežia. Cieľom bolo zabezpečiť bezpečnejší prístup peších.

 Zmeny pomenovania 
 18681919: most cisára Františka Jozefa I. (František Jozef I.)
 19191940: Štefánikov most (Milan Rastislav Štefánik)
 19401945: most Leoša Janáčka (Leoš Janáček)
 19451947: Štefánikov most
 19471997: Švermov most (Jan Šverma)
 od 1997: Štefánikov most

 Galéria 

 Referencie 

 Literatúra 



 Pozri aj 
 Električková doprava v Prahe

 Iné projekty 

 Externé odkazy 
 Fotografie mostu pri záplavách v roku 2002: návodná strana, povodná strana

 Zdroj 

Kategória:Mosty cez Vltavu
Kategória:Mosty v Prahe
Kategória:Cestné mosty v Česku
Kategória:Oblúkové mosty
Kategória:Betónové mosty
Kategória:Doprava na Novom Meste (Praha 1)
Kategória:Pomenovania podľa Milana Rastislava Štefánika
Kategória:Architektúra z 1951